
Žvakių ant kapų mažiau, bet liepsnos dega ilgiau: kaip keičiasi lietuvių Vėlinių tradicijos
Artėjant Vėlinėms, keičiasi ir kapų žvakių pasirinkimo įpročiai. Dar prieš dešimtmetį buvo įprastos 6–10 valandų degančios žvakės, o dabar vis ryškesnė kryptis – žvakės, degančios parą ar ilgiau. Tačiau renkantis spalvas ir dizainą lietuvių skonis keičiasi kur kas mažiau – vyrauja balta spalva, paprastos formos ir santūrumas. Lietuviškas prekybos tinklas „Maxima“ dalijasi, kaip keičiasi ši Vėlinių tradicijos dalis ir kas šiandien svarbu renkantis kapų žvakę.
Vėlinės išlieka svarbiausiu kapų žvakių prekybos laikotarpiu – ruošiantis joms „Maximos“ parduotuvėse nuperkama daugiau nei 4 mln. žvakių. „Maximos“ Pramoninių prekių ir plataus vartojimo paslaugų pirkimo skyriaus vadovė Karolina Grušauskaitė pastebi, kad šioje kategorijoje itin ryški ir lietuviškų gaminių dalis.
„Net 73 proc., arba daugiau nei 7 iš 10, mūsų asortimente esančių kapų žvakių ir jų įdėklų yra pagaminti Lietuvoje. Vienas populiariausių pirkėjų pasirinkimų kasmet yra Lietuvos žvakių gamintojo „Geralda“, iki 24 valandų deganti žvakė. Ilgalaikis bendradarbiavimas su vietos gamintojais leidžia iš arti matyti, kaip keičiasi pati kategorija“, – sako K. Grušauskaitė.
Žvakių gali mažėti, bet jos dega ilgiau
„Geraldos“  įkūrėjas ir savininkas Gintautas Igaris sako, kad pasikeitus žvakių degimo trukmei, vien parduotų ar pagamintų žvakių vienetų skaičius ne visada tiksliai atspindi vartojimo įpročius. Todėl stebimas ir kitas rodiklis – bendras produkcijos degimo laikas. 
„Žmonės renkasi ilgiau degančias žvakes ir kapų nebesistengia  gausiai nukrauti. Manau, svarbiausia ne žvakių skaičius, o pats gestas – parodyti, kad prisimename išėjusiuosius. Ši tradicija svarbi ir jaunimui, nors jų santykis su kapų lankymu jau kitoks nei vyresniųjų“, – sako jis.
Pasak K. Grušauskaitės, renkantis kapų žvakę verta vertinti ne tik bendrą jos kainą ar degimo trukmę, bet ir tai, kiek kainuoja viena degimo valanda. Prekybos tinklo asortimente pasirinkimas platus – nuo 8 valandas degančios žvakės už 0,17 Eur iki net iki 100 valandų degančios žvakės už 4,99 Eur.
„Ilgesnis degimo laikas nebūtinai reiškia, kad žvakė bus brangesnis pasirinkimas, todėl verta palyginti ir vienos degimo valandos kainą. Pirkėjams siūlome skirtingos degimo trukmės ir kainų žvakių, tad kiekvienas gali pasirinkti pagal savo poreikius“, – sako ji.
Tarp skandinaviško santūrumo ir spalvingesnių kaimynų
Pasak žvakes gaminančios įmonės įkūrėjo, mūsų šalies kapinėse dominuojanti spalva išlieka balta, o renkantis dizainą vertinamas paprastumas. Šiuo požiūriu lietuvių skonis skiriasi net nuo artimiausių kaimynų.
„Lenkijoje koloritas kur kas turtingesnis, sodresnis, daugiau dekoro. Lietuvoje vyrauja subtilumas ir paprastumas. Esame tarsi per vidurį tarp labai santūrios skandinaviškos estetikos ir spalvingesnių kaimynų – ne tokie santūrūs kaip skandinavai, bet ir ne tokie spalvingi kaip kaimynai“, – pastebi G. Igaris.
Išorė beveik nesikeičia, tačiau keičiasi tai, kas viduje
Pokyčių vyksta pačioje žvakės sudėtyje. G. Igario teigimu, bendrovė nuo 2015 metų nuosekliai didina biologinės kilmės vaškų naudojimą savo produkcijos gamyboje. Šiuo metu jie sudaro daugiau nei pusę naudojamų degių masių, o kai kuriuose gaminiuose naudojamos tik biologinės, natūralios kilmės aliejai.
„Galutinis siekis būtų pereiti prie biologinės kilmės vaškų visoje produkcijoje. Tačiau tai ilgas procesas, kuriam įtakos turi žaliavų prieinamumas, tiekimo grandinės, situacija pasaulyje ir kaina“, – aiškina G. Igaris.
Mažinti sunaudojamų medžiagų kiekį, būti tvaresniems leidžia ir jau seniai naudojami keičiami žvakių įdėklai. Jiems sudegus, galima pasilikti tą pačią stiklinę žvakidę ir pakeisti tik jos vidų. „Maximos“ duomenys rodo, kad pastaraisiais metais žvakių įdėklų paklausa auga.
Didžiausias kapų žvakių pirkimo pikas įprastai pasiekiamas paskutinėmis spalio dienomis. Šiuo laikotarpiu kartu auga vazoninių ir skintų chrizantemų, viržių, kapų vazų bei kitų kapų puošybai skirtų prekių paklausa. Prekybos tinklas šiemet pirkėjams siūlo daugiau nei 30 skirtingų rūšių kapų žvakių ir jų įdėklų.
„Prieš Vėlines sudarome galimybę šiomis prekėmis pasirūpinti ir dar už mažesnę kainą – perkant dvi ar daugiau kapų žvakių ar įdėklų, taikoma 50 proc. „Ačiū“ akcija. Taigi, populiariausias mūsų pirkėjų pasirinkimas – iki 24 valandų deganti kapų žvakė, įprastai kainuoja – 1,89 Eur, o pasiūlymo metu ją galima įsigyti už 0,79 Eur“, – sako K. Grušauskaitė.
Technologijos nepakeitė ir vieno svarbiausių Vėlinių simbolių – tikros žvakės liepsnos. Nors galima rinktis ir LED žvakes, pasak G. Igario, Lietuvoje jos tradicinių žvakių neišstūmė. Jo manymu, per Vėlines žmonėms svarbi ne vien pati šviesa, bet ir jos prasmė.
„Šviesa svarbi, bet mūsų misija – rūpintis, kad natūrali žvakių liepsnos šviesa išliktų žmonių kultūros ir tradicijų dalimi dabar ir ateityje. Tai ypač artima mūsų krašto kultūrai ir tradicijoms“, – teigia jis.

Apie lietuvišką prekybos tinklą „Maxima“ 
Lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu tinkle dirba apie 11 tūkst. darbuotojų ir veikia arti pustrečio šimto „Maximos“ parduotuvių visoje Lietuvoje, kuriose kasdien apsilanko daugiau nei 400 tūkst. klientų. 

